Source: http://universulromanesc.org/noua-constitutie-a-romaniei/titlul-v-curtea-constitutionala.html
Timestamp: 2017-05-29 22:46:33+00:00
Document Index: 18748904

Matched Legal Cases: ['ARTICOLUL 142', 'ARTICOLUL 142', 'ARTICOLUL 143', 'ARTICOLUL 143', 'ARTICOLUL 143', 'ARTICOLUL 144', 'ARTICOLUL 144', 'ARTICOLUL 144', 'ARTICOLUL 144', 'ARTICOLUL 145', 'ARTICOLUL 145', 'ARTICOLUL 145', 'ARTICOLUL 145', 'ARTICOLUL 145', 'ARTICOLUL 146', 'ARTICOLUL 146', 'ARTICOLUL 147', 'ARTICOLUL 147', 'ARTICOLUL 147']

TITLUL -V- Curtea Constituţională - UNIVERSUL
Suport: Mişcarea pentru Constituţia Cetăţenilor („MCC"); Varianta Cojocaru; Constituţia Cetăţenilor - pe întelesul tuturor (AICI); Platforma Acţiunii Pentru Eliberarea României; Procesul - Dos. CEDH/CEDO 54615/12; Fonduri de documente; PLAYLIST - Constituţia Cetăţenilor; Constantin Cojocaru, contact:TPH-EMAIL, (Facebook) ...	Constituţia Cetăţenilor - Curtea Constituţională - ARTICOLUL 142: Structura	Constituţia României - Constituţia Cetăţenilor TITLUL -V- Curtea Constituţională ARTICOLUL 142: Structura
(1) Curtea Constituţională este garantul supremaţiei Constituţiei. Alineatul (2) va avea următorul cuprins: „(2) Curtea Constituţională se compune din nouă judecători, din care un Preşedinte, ales prin vot universal, egal, direct, secret şi liber exprimat şi opt judecători, numiţi de Preşedintele Curţii Constituţionale, pentru un mandat de 4 ani, care poate fi înnoit o singură dată.” Alineatul (3) va avea următorul cuprins: „(3) Prevederile articolelor 81, alineatele (2)-(4), 82, alineatul (2), 83, 84, 95, 96 şi 97, se aplică, în mod corespunzător, şi Preşedintelui Curţii Constituţionale.” Alineatul (4) va avea următorul cuprins: „(4) Rezultatul alegerilor pentru funcţia de Preşedinte al Curţii Constituţionale este validat de Înalta Curte de Casaţie şi Justiţie.” Alineatul (5) va avea următorul cuprins: „(5) Dacă funcţia de Preşedinte al Curţii Constituţionale devine vacantă ori dacă Preşedintele Curţii Constituţionale este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de un judecător din Înalta Curte de Casaţie şi Justiţie, desemnat de Preşedintele Autorităţii Judecătoreşti.” După alineatul (5), se introduc două noi alineate, cu următorul cuprins: „(6) Preşedintele Curţii Constituţionale este demis din funcţie, prin referendum, cu un număr de voturi egal cu cel puţin numărul voturilor cu care a fost ales, la cererea Preşedintelui României, a Camerei Reprezentanţilor ori a cel puţin 250.000 cetăţeni cu drept de vot. (7) Organizarea şi funcţionarea Curţii Constituţionale se stabilesc prin lege.” *-*-*
Read more ... Add new comment Constituţia Cetăţenilor - Curtea Constituţională - ART. 143: Condiţii pentru numire şi alegere	Constituţia României - Constituţia Cetăţenilor TITLUL -V- Curtea Constituţională ARTICOLUL 143: Condiţii pentru numire şi alegere
ARTICOLUL 143: Condiţii pentru numire (Constituţia României 2003) se modifică, denumirea articolului va fi: ARTICOLUL 143: Condiţii pentru numire şi alegere “(1) Judecătorii Curţii Constituţionale trebuie să aibă pregătire juridică superioară, înaltă competenţă profesională şi probitate morală, să nu fi fost membri ai unui partid politic, să nu fi fost aleşi sau numiţi într-o funcţie publică din partea unui partid politic, să se fi remarcat ca autori şi promotori de proiecte menite să asigure îmbunătăţirea organizării şi funcţionării statului român. (2) Candidaţii la funcţia de Preşedinte al Curţii Constituţionale trebuie să prezinte electoratului Programul apărării Constituţiei, pentru realizarea căruia se obligă să acţioneze, în calitate de Preşedinte al Curţii Constituţionale, dacă va fi ales. (3) Programul apărării Constituţiei constituie contractul electoral al candidatului. El va fi semnat de candidatul la funcţia de Preşedinte al Curţii Constituţionale, va fi tipărit şi pus la dispoziţia electoratului, pe toată durata campaniei electorale. Un exemplar al acestui document va fi depus la Autoritatea Electorală, înainte de începerea campaniei electorale.” *-*-*
Read more ... Add new comment Constituţia Cetăţenilor - Curtea Constituţională - ARTICOLUL 144: Incompatibilităţi	Constituţia României - Constituţia Cetăţenilor TITLUL -V- Curtea Constituţională ARTICOLUL 144: Incompatibilităţi
ARTICOLUL 144: Incompatibilităţi (Constituţia României 2003) se modifică şi va avea următorul cuprins: „Funcţia de judecător al Curţii Constituţionale este incompatibilă cu orice altă funcţie publică sau privată.” *-*-*
*= Constituţia României 2003 = TITLUL -V- Curtea Constituţională ARTICOLUL 144: Incompatibilităţi Funcţia de judecător al Curţii Constituţionale este incompatibilă cu oricare altă funcţie publică sau privată, cu excepţia funcţiilor didactice din învăţământul juridic superior. (Constituţia României) Detalii (dezbatere publică articol) pe Forum Noua Constituţie a României - Constituţia cetaţenilor*
Read more ... Add new comment Constituţia Cetăţenilor - Curtea Constituţională - ARTICOLUL 145: Independenţa	Constituţia României - Constituţia Cetăţenilor TITLUL -V- Curtea Constituţională ARTICOLUL 145: Independenţa
ARTICOLUL 145: Independenţa şi inamovibilitatea (Constituţia României 2003) se modifică, denumirea articolului va fi: ARTICOLUL 145: Independenţa „Judecătorii Curţii Constituţionale sunt independenţi în exercitarea mandatului lor.” *-*-*
*= Constituţia României 2003 = TITLUL -V- Curtea Constituţională ARTICOLUL 145: Independenţa şi inamovibilitatea Judecătorii Curţii Constituţionale sunt independenţi în exercitarea mandatului lor şi inamovibili pe durata acestuia. (Constituţia României) Detalii (dezbatere publică articol) pe Forum Noua Constituţie a României - Constituţia cetaţenilor*
Read more ... Add new comment Constituţia Cetăţenilor - Curtea Constituţională - ARTICOLUL 146: Atribuţii	Constituţia României - Constituţia Cetăţenilor TITLUL -V- Curtea Constituţională ARTICOLUL 146: Atribuţii
a) se pronunţă asupra constituţionalităţii legilor, înainte de promulgarea acestora, la sesizarea Preşedintelui României, a Preşedintelui Camerei Reprezentanţilor, a Preşedintelui Autorităţii Judecătoreşti, a Avocatului Poporului, a unui număr de cel puţin 30 de parlamentari, a unui număr de cel puţin 10.000 cetăţeni cu drept de vot, precum şi, din oficiu, asupra iniţiativelor de revizuire a Constituţiei; b) se pronunţă asupra constituţionalităţii tratatelor sau a altor acorduri internaţionale, la sesizarea Preşedintelui României, a Preşedintelui Camerei Reprezentanţilor, a Avocatului Poporului, a unui număr de cel puţin 30 de parlamentari, a unui număr de cel puţin 10.000 cetăţeni cu drept de vot, precum şi, din oficiu; c) se pronunţă asupra constituţionalităţii Regulamentului Camerei Reprezentanţilor, la sesizarea Preşedintelui Camerei Reprezentanţilor, a unui grup parlamentar, a unui număr de cel puţin 30 de parlamentari, a Avocatului Poporului, a unui număr de cel puţin 10.000 cetăţeni cu drept de vot, precum şi, din oficiu; d) hotărăşte asupra excepţiilor de neconstituţionalitate privind legile şi ordonanţele, ridicate în faţa instanţelor judecătoreşti sau de arbitraj comercial. Excepţia de neconstituţionalitate poate fi ridicată şi direct de Preşedintele Curţii Constituţionale, de Preşedintele Autorităţii Judecătoreşti, de Avocatul Poporului sau de cel puţin 10.000 cetăţeni cu drept de vot; e) soluţionează conflictele juridice de natură constituţională dintre autorităţile statului, la cererea Preşedintelui României, a Preşedintelui Camerei Reprezentanţilor, a Preşedintelui Autorităţii Judecătoreşti, a Preşedintelui Autorităţii Mediatice, a Preşedintelui Autorităţii Financiare, a Preşedintelui Autorităţii Electorale, a Preşedintelui Autorităţii Statistice, a Preşedintelui Autorităţii Morale, a Preşedintelui Autorităţii Ştiinţifice şi a Preşedintelui Curţii de Conturi, sau la iniţiativa Preşedintelui Curţii Constituţionale; f) veghează la respectarea prevederilor Constituţiei referitoare la alegerea Preşedintelui României, a Preşedintelui Autorităţii Judecătoreşti, a Preşedintelui Autorităţii Mediatice, a Preşedintelui Autorităţii Financiare, a Preşedintelui Autorităţii Electorale, a Preşedintelui Autorităţii Statistice, a Preşedintelui Autorităţii Morale, a Preşedintelui Autorităţii Ştiinţifice şi a Preşedintelui Curţii de Conturi şi confirmă rezultatele sufragiilor; g) constată existenţa împrejurărilor care justifică interimatul în exercitarea funcţiilor de Preşedinte al României, de Preşedinte al Autorităţii Judecătoreşti, de Preşedinte al Autorităţii Mediatice, de Preşedinte al Autorităţii Financiare, de Preşedinte al Autorităţii Electorale, de Preşedinte al Autorităţii Statistice, de Preşedinte al Autorităţii Morale, de Preşedinte al Autorităţii Ştiinţifice şi de Preşedinte al Curţii de Conturi şi comunică cele constatate Parlamentului şi celorlalte autorităţi ale statului interesate; h) dă aviz consultativ pentru propunerea de suspendare din funcţie a Preşedintelui României, Preşedintelui Autorităţii Judecătoreşti, a Preşedintelui Autorităţii Mediatice, a Preşedintelui Autorităţii Financiare, a Preşedintelui Autorităţii Electorale, a Preşedintelui Autorităţii Statistice, a Preşedintelui Autorităţii Morale, a Preşedintelui Autorităţii Ştiinţifice şi a Preşedintelui Curţii de Conturi; i) Veghează la respectarea prevederilor Constituţiei referitoare la organizarea şi validarea referendumurilor şi confirmă rezultatele acestora; j) verifică îndeplinirea condiţiilor stabilite de Constituţie pentru exercitarea iniţiativei legislative de către cetăţeni.” k) hotărăşte asupra contestaţiilor care au ca obiect constituţionalitatea unui partid politic. l) îndeplineşte şi alte atribuţii prevăzute de legea organică a Curţii. *-*-*
Read more ... Add new comment Constituţia Cetăţenilor - Curtea Constituţională - ARTICOLUL 147: Deciziile Curţii Constituţionale	Constituţia României - Constituţia Cetăţenilor TITLUL -V- Curtea Constituţională ARTICOLUL 147: Deciziile Curţii Constituţionale
ARTICOLUL 147: Deciziile Curţii Constituţionale (Constituţia României 2003) se modifică şi va avea următorul cuprins: Alineatul (1) va avea următorul cuprins: „(1) Dispoziţiile din legile şi ordonanţele în vigoare, precum şi cele din Regulamentul de organizare şi funcţionare a Camerei Reprezentanţilor, constatate ca fiind neconstituţionale, îşi încetează efectele juridice la 45 zile de la publicarea deciziei Curţii Constituţionale dacă, în acest interval, Camera Reprezentanţilor sau Preşedintele României, după caz, nu pun de acord prevederile neconstituţionale cu dispoziţiile Constituţiei. Pe durata acestui termen, dispoziţiile constatate ca fiind neconstituţionale sunt suspendate de drept.” (2) În cazurile de neconstituţionalitate care privesc legile, înainte de promulgarea acestora, Parlamentul este obligat să reexamineze dispoziţiile respective pentru punerea lor de acord cu decizia Curţii Constituţionale. (3) În cazul în care constituţionalitatea tratatului sau acordului internaţional a fost constatată potrivit articolului 146 litera b), acesta nu poate face obiectul unei excepţii de neconstituţionalitate. Tratatul sau acordul internaţional constatat ca fiind neconstituţional nu poate fi ratificat. (4) Deciziile Curţii Constituţionale se publică în Monitorul Oficial al României. De la data publicării, deciziile sunt general obligatorii şi au putere numai pentru viitor. După alineatul 4, se introduc două noi alineate, cu următorul cuprins: „(5) Poporul poate, prin referendum naţional, să modifice, să completeze, sau să anuleze orice decizie a Curţii Constituţionale. (6) Judecătorii Curţii Constituţionale răspund juridic, individual, pentru prejudiciile produse poporului român de deciziile Curţii Constituţionale pentru care au votat.” *-*-*
Read more ... Add new comment Pagina principalăNoua ConstituţieTITLUL -V- Curtea Constituţională
This month42768